laion/Wikipedia-Exotic huggingface dataset:
জিল্লুর রহমান (দ্ব্যর্থতা নিরসন)

জিল্লুর রহমান নামটি নিচের ব্যক্তিবর্গকে নির্দেশ করতে পারে: জিল্লুর রহমান – বাংলাদেশের সাবেক রাষ্ট্রপতি ও বাংলাদেশ আওয়ামী লীগের রাজনীতিবিদ। জিল্লুর রহমান (চলচ্চিত্র পরিচালক) – বাংলাদেশের চলচ্চিত্র পরিচালক, প্রযোজক এবং অভিনেতা। জিল্লুর রহমান (কুষ্টিয়ার রাজনীতিবিদ) – বাংলাদেশের রাজনীতিবিদ ও কুষ্টিয়া-২ আসনের সাবেক সংসদ সদস্য। মোহাম্মদ জিল্লুর রহমান (রাজনীতিবিদ ও শিল্পপতি) – মৌলভীবাজার-৩ আসনের সাবেক সংসদ সদস্য। জিল্লুর রহমান সিদ্দিকী – বাংলাদেশী শিক্ষাবিদ, কবি, প্রাবন্ধিক, অনুবাদক ও সম্পাদক। জিল্লুর রহমান চম্পক – বাংলাদেশী দাবা আন্তর্জাতিক মাস্টার। হোসেন জিল্লুর রহমান – বাংলাদেশের শিক্ষাবিদ, অর্থনীতিবিদ ও বেসরকারি সেবা দানকারী প্রতিষ্ঠান ব্র্যাকের চেয়ারম্যান। এই পাতায় বা অনুচ্ছেদে একই প্রদত্ত নামের অধিকারী ব্যক্তিদের তালিকা রয়েছে। যদি একটি অভ্যন্তরীণ লিঙ্ক আপনাকে এখানে নিয়ে আসে, আপনি চাইলে সেই লিঙ্কটি পরিবর্তন করে সংশ্লিষ্ট নিবন্ধে সরাসরি নির্দেশ দিতে পারেন। এই দ্ব্যর্থতা নিরসন পাতাটিতে একই নামে থাকা ব্যক্তিদের নিবন্ধের তালিকা রয়েছে। যদি একটি অভ্যন্তরীণ সংযোগ আপনাকে এখানে নিয়ে আসে, আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ দিতে পারেন।
জিল্লুর রহমান (কুষ্টিয়ার রাজনীতিবিদ)

জিল্লুর রহমান বাংলাদেশের কুষ্টিয়া জেলার রাজনীতিবিদ ও কুষ্টিয়া-২ আসনের সাবেক সংসদ সদস্য। জিল্লুর রহমান কুষ্টিয়া জেলায় জন্মগ্রহণ করেন। জিল্লুর ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কুষ্টিয়া-২ আসন থেকে সংসদ সদস্য নির্বাচিত হন। "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  The Election Archives (ইংরেজি ভাষায়)। Shiv Lal। ১৯৮১।
গোলাম কিবরিয়া

গোলাম কিবরিয়া ছিলেন বাংলাদেশের চতুর্থ নিয়ন্ত্রক ও নিরীক্ষক জেনারেল এবং বাংলাদেশের অর্থ সচিব। তিনি মঙ্গোলিয়া এবং উজবেকিস্তানে আন্তর্জাতিক মুদ্রা তহবিলের জন্য কাজ করেছেন। কিবরিয়া ১৯৩২ সালের ১ জানুয়ারি জন্মগ্রহণ করেন। তিনি ১৯৫৫ সালে ঢাকা বিশ্ববিদ্যালয়ে বিজ্ঞানে স্নাতক করেন। ১৯৫৬ সালে, কিবরিয়া পাকিস্তান অডিট অ্যান্ড অ্যাকাউন্টস সার্ভিসে যোগ দেন। কিবরিয়া অর্থ মন্ত্রণালয়ের উপসচিব ও তৎকালীন অতিরিক্ত সচিব ছিলেন। তিনি মস্কোতে রাশিয়ার বাংলাদেশ দূতাবাসে কাউন্সেলর ছিলেন। কিবরিয়া ১৯৮০ সালে অর্থ মন্ত্রণালয়ের সচিব নিযুক্ত হন তিনি বিশ্বব্যাংকের বিকল্প নির্বাহী পরিচালক ছিলেন। তিনি ১৯৮৭ সালে বিশ্বব্যাংক থেকে ফিরে আসেন এবং অর্থ মন্ত্রণালয়ের সচিব নিযুক্ত হন। তিনি ১৯৮৮ সালে অবসর গ্রহণ করেন। ১৯৮৮ সালের ৩০ মার্চ তিনি বাংলাদেশের কম্পট্রোলার অ্যান্ড অডিটর জেনারেল নিযুক্ত হন। ৩১ ডিসেম্বর ১৯৯১, কিবরিয়া বাংলাদেশের কম্পট্রোলার এবং অডিটর জেনারেল হিসেবে অবসর গ্রহণ করেন। তিনি আন্তর্জাতিক মুদ্রা তহবিলে যোগদান করেন এবং মঙ্গোলিয়ার অর্থ মন্ত্রণালয়ের মঙ্গোলিয়া বাজেট পরামর্শে নিযুক্ত ছিলেন। এরপর তিনি উজবেকিস্তান সরকারের অর্থ মন্ত্রণালয়ে কাজ করেন। ১৯৯৬ সালে, তিনি সরকারি অডিট জার্নালের জন্য একটি নিবন্ধ লিখেছিলেন। কিবরিয়া নাদেরা বেগমকে বিয়ে করেছিলেন। তাদের তিনটি সন্তান ছিল। কিবরিয়া ১০ আগস্ট ২০১১ সালে মারা যান। "CAG | Former CAG"। cag.org.bd। ২০২৩-০৯-০৭ তারিখে মূল থেকে আর্কাইভ করা। সংগ্রহের তারিখ ২০২৩-০৯-০৭।  Ali, Asif (২০১১-১০-০৪)। "Gholam Kibria"। The Daily Star (ইংরেজি ভাষায়)। ২০২৩-০৯-০৭ তারিখে মূল থেকে আর্কাইভ করা। সংগ্রহের তারিখ ২০২৩-০৯-০৭।
ক্যাফেটেরিয়া

ক্যাফেটেরিয়া, যা কখনও কখনও মার্কিন যুক্তরাষ্ট্রের বাইরের ক্যান্টিন নামেও পরিচিত, এটি এক ধরনের খাদ্য পরিষেবা প্রদানকারী স্থাপনা যেখানে পরিষেবার অন্তর্ভুক্ত কোন ব্যক্তি রেস্তোরাঁর সুবিধা পায়। কোনও প্রতিষ্ঠানের মধ্যে যেমন কোনও বড় অফিসের বিল্ডিংয়ে বা বিদ্যালয়ের মধ্যে ছাত্র ও কর্মীদের জন্য ক্যাফেটেরিয়া প্রতিষ্ঠা করা হয়। একটি স্কুলে ক্যাফেটেরিয়াকে ডাইনিং হল বা মধ্যাহ্নভোজনালয় (আমেরিকান ইংরেজিতে ক্যান্টিন) হিসাবেও উল্লেখ করা হয়। ক্যাফেরিয়াস কফিহাউসগুলির থেকে পৃথক, যদিও ইংরেজি শব্দটি লাতিন আমেরিকান স্প্যানিশ থেকে এসেছে, যেখানে ক্যাফেটেরিয়া দিয়ে কফিহাউসও বোঝানো হয়ে থাকে।
তালমুদ

তালমুদ (ইংরেজি ভাষায়: Talmud, হিব্রু ভাষায: תלמוד, talmūd এর অর্থ হল LMD থেকে শিক্ষাদান, অধ্যয়ন করা, আলোচনা করা) ইহুদিদের একটি পবিত্র গ্রন্থ, তৌরাতের মত নয়। এটি কেবল ইহুদিদের দ্বারা মৌখিক আইন হিসেবে পরিচিত। একে সিনাই পর্বতে মুসার মাধ্যমে প্রকাশ করা হয়েছিল এবং রোমানরা জয় করার আগে পর্যন্ত যুগ যুগ ধরে চলে আসছিল। তালমুদ লেখতে নিযুক্ত করা শুরু হয়েছিল যখন, তাদের দ্বিতীয় উপাসনাগৃহ ধ্বংস হয়ে যায়। কারণ তারা ভয় পেয়েছিল যে ইসরায়েলের ধর্মীয় প্রতিষ্ঠান অন্তর্ধান করতে পারে। তাওরাতের অর্থ এবং তার লেখা সর্ম্পকে পণ্ডিত (hakhamim) এবং শিক্ষকদের (rabbanim) মধ্যে তালমুদে একটি বিতর্ক সংগ্রহ রয়েছে। এটি দুই ভাগে ভাগ করা হয়েছেঃ মিশনাহ (পুনরাবৃত্তি) (সি. ২০০ সাধারণ যুগ), সর্বাপেক্ষা প্রাচীন শিক্ষকদের বিতর্ক অন্তর্ভুক্ত করে (দ্বিতীয় শতাব্দী পর্যন্ত); জেমারা (সম্পূর্ণতা) (সি. ৫০০ সাধারণ যুগ), দ্বিতীয় এবং পঞ্চম শতকের মধ্যে লিখা হয়েছে যা মিশনাহর মূল পাঠসংক্রান্ত একটি বিশ্লেষণ দেয়। .Talmud, jewishencyclopedia.com Talmud Yerushalmi আর্কাইভইটে আর্কাইভকৃত ১১ অক্টোবর ২০১৩ তারিখে (হিব্রু ভাষায়) The Talmud in Anti-Semitic Polemics, Anti-Defamation League
গোলাম কিবরিয়া (কুষ্টিয়ার রাজনীতিবিদ)

গোলাম কিবরিয়া (মৃত্যু: ২৫ ডিসেম্বর ১৯৭৪) বাংলাদেশের কুষ্টিয়া জেলার রাজনীতিবিদ ও মুক্তিযুদ্ধের সংগঠক ছিলেন। তিনি তৎকালীন পূর্বপাকিস্তান প্রাদেশিক পরিষদের সদস্য ও কুষ্টিয়া-৪ আসনের সংসদ সদস্য ছিলেন। কুমারখালীতে ওনার নামানুসারে একটি সেতু রয়েছে (শহীদ গোলাম কিবরিয়া সেতু)। গোলাম কিবরিয়া কুষ্টিয়ার কুমারখালীর বাটিকামারা গ্রামে জন্মগ্রহণ করেন। গোলাম কিবরিয়া পাবনার এডওয়ার্ড কলেজের ছাত্রাবস্থায় রাজনীতিতে জড়িত হন। তিনি তৎকালীন পূর্বপাকিস্তান প্রাদেশিক পরিষদের সদস্য ও কুষ্টিয়ার মুক্তিযুদ্ধের সংগঠক ছিলেন। বাংলাদেশ সংবিধানের একজন সিগনেটরি মেম্বার ছিলেন তিনি। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে কুষ্টিয়া-৪ আসন থেকে সংসদ সদস্য নির্বাচিত হন। গোলাম কিবরিয়া ২৫ ডিসেম্বর ১৯৭৪ সালে কুষ্টিয়া জেলার কুমারখালি বড় জামে মসজিদ ঈদগাহ মাঠে ঈদের নামাজরত অবস্থায় আততায়ীর গুলিতে নিহত হন। "১ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৯ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "মুক্তিযুদ্ধের সংগঠক শহীদ গোলাম কিবরিয়ার মৃত্যুবার্ষিকী আজ"। দৈনিক জনকণ্ঠ। ২৫ ডিসেম্বর ২০১৭। ৮ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৮ জুলাই ২০২০।  কুষ্টিয়া প্রতিনিধি (৯ অক্টোবর ২০১৮)। "কুষ্টিয়া-৪: আ'লীগের মনোনয়ন চান কিবরিয়া পরিবারের সেলিম"। দৈনিক যুগান্তর। ৮ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৮ জুলাই ২০২০।
আবদুল হক (কুষ্টিয়ার রাজনীতিবিদ)

আবদুল হক বাংলাদেশের কুষ্টিয়া জেলার রাজনীতিবিদ যিনি পূর্ব পাকিস্তানের প্রতিনিধি হিসাবে পাকিস্তানের তৃতীয় জাতীয় পরিষদের সদস্য ও কুষ্টিয়া-৪ আসনের সংসদ সদস্য ছিলেন। আবদুল হক কুষ্টিয়া জেলায় জন্মগ্রহণ করেন। আবদুল হক কুষ্টিয়া-১ এর প্রতিনিধিত্বকারী পাকিস্তানের তৃতীয় জাতীয় পরিষদের সদস্য ছিলেন। তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কুষ্টিয়া-৪ আসন থেকে সংসদ সদস্য নির্বাচিত হন। Assembly, Pakistan National। Debates: Official Report (ইংরেজি ভাষায়)। Manager of Publications.। পৃষ্ঠা 1450-1451।  "২য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৪ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "LIST OF MEMBERS OF THE 3RD NATIONAL ASSEMBLY OF PAKISTAN FROM 1962-1964" (পিডিএফ)। na.gov.pk। সংগ্রহের তারিখ ৬ এপ্রিল ২০২১।  The Election Archives (ইংরেজি ভাষায়)। Shiv Lal। ১৯৮১।
নূর আলম জিকু

নূর আলম জিকু (২৬ অক্টোবর ১৯৩৮–২১ ফেব্রুয়ারি ২০১০) বাংলাদেশের কুষ্টিয়া জেলার রাজনীতিবিদ ও কুষ্টিয়া-৪ আসনের সাবেক সংসদ সদস্য। নূর আলম জিকু ২৬ অক্টোবর ১৯৩৮ সালে তৎকালীন ব্রিটিশ ভারতের বেঙ্গল প্রেসিডেন্সির বর্তমান পশ্চিমবঙ্গের গোলশি থানাধীন হরপিুর গ্রামে জন্মগ্রহণ করেন। ৫ বছর বয়সে তিনি গোলশি হাইস্কুলে শিক্ষা জীবন শুরু করনে। ৭ জুলাই ১৯৫০ সালে তিনি বোনেরে সাথে তৎকারীন র্পূব পাকস্তিানরে কুষ্টিয়ায় স্থায়ী হন। এর পর কুষ্টিয়ার সিরাজুল হক মুসলমি হাই স্কুলে ভর্তি হয়ে ১৯৫৪ সালে মেট্রিক পাশ করে কুষ্টিয়া সরকারি কলেজে ভর্তি হন। ১৯৫৮ সালে এইচএসসি পরীক্ষায় উর্ত্তীণ হয়ে তিনি রাজশাহী বিশ্ববিদ্যালয়ে র্ভতি হন। ১৯৬২ সালে ঢাকা বিশ্ববিদ্যালয়ে এলএলবিতে ভর্তি হন। ১ আগস্ট ১৯৬৬ সালে ঢাকার নবাব পরবিাররের তাহমনিা রোকসানা আলমকে বিয়ে করেন। নূর আলম জিকু নবম শ্রণেীর ছাত্র থাকাকালীন ভাষান্দোলনে সক্রয়িভাবে অংশগ্রহণ করে ২৩ ফব্রেুয়ারী ১৯৫২ সালে গ্রফেতার হয়ে ৯ জুন ১৯৫২ সালে মুক্ত পান। কুষ্টিয়া কলজে ছাত্র সংসদরে ভিপি নির্বাচিত ছিলেন তিনি। ১৯৫৯ - ১৯৬২ মেয়াদে পূর্ব পাকিস্তাণ ছাত্রলীগের কেন্দ্রীয় সংসদের সিনিয়র সহসভাপতি ছিলেন। ১৯৬২ সালে হামদিুর রহমান শিক্ষা কমশিনরে বিরুদ্ধে আন্দোলন করে আবার কারাবরণ। ১৯৬২ সালে পাকিস্তানের রাষ্ট্রপতি নির্বাচনে মুহাম্মদ আলী জিন্নাহর বোন ফাতেমা জিন্নাহর পক্ষ নিয়ে খুলনা অঞ্চলে প্রধান সমন্বয়ক হিসেবে দায়িত্ব পালন করেন। ১৯৬২ স্বাধীন বাংলা নউিক্লয়িাসে যোগদান করেন। ১৯৬৬ সালের ছয়দফা আন্দোলন, ১৯৬৯ সালের গণঅভ্যুত্থান এবং ১৯৭০ সালের পাকিস্তানের জাতীয় নির্বাচনে সক্রিয় অংশগ্রহণক করেন। ১৯৭১ সালে বাংলাদশে লবিারশেন র্ফোসের (বিএলএফ) দক্ষিণ-পশ্চিম রনাঙ্গনের উপঅধনিায়ক হিসেবে মুক্তযিুদ্ধে অবদান রাখেন। বাংলাদেশ স্বাধীনের পর তিনি জাতীয় সমাজতান্ত্রিক দল (জাসদ) গঠনে গুরুত্বপূর্ণ ভূমিকা রাখেন। তিনি ১৯৭৩ সালে জাসদের সাংগঠনিক সম্পাদক ও ১৯৮৭ সালে সভাপতি নির্বাচিত হন। ১৯৮৮ সালের তৃতীয় জাতীয় সংসদ নির্বাচনে তিনি জাতীয় সমাজতান্ত্রিক দলের প্রার্থী হিসেবে কুষ্টিয়া-৪ আসন থেকে সংসদ সদস্য নির্বাচিত হয়ে জাতীয় সংসদে বিরোধীদলীয় চিফ হুইপের দায়িত্ব পালন করেন। ১৯৯১ সালের পঞ্চম জাতীয় নির্বাচনে তিনি জাতীয় সমাজতান্ত্রিক দলের প্রার্থী হিসেবে কুষ্টিয়া-৪ আসন থেকে পরাজিত হয়েছিলেন। সর্বশেষ ২০০২ সাল থেকে ২০০৯ পর্যন্ত জাতীয় সমাজতান্ত্রিক দল (রব) এর সভাপতি ছিলেন। নূর আলম জিকু ২১ ফেব্রুয়ারি ২০১০ সালে মৃত্যুবরণ করেন। "৪র্থ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ৮ জুলাই ২০১৯ তারিখে মূল (পিডিএফ) থেকে আর্কাইভ করা।  "মুক্তিযুদ্ধের উপ-অধিনায়ক নূর আলম জিকুর জন্মদিন আজ"। দৈনিক জনকণ্ঠ। ২৬ অক্টোবর ২০১৬। ৮ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৮ জুলাই ২০২০।  "নূর আলম জিকু, আসন নং: ৭৮, কুষ্টিয়া-৪, দল: জাসদ (মশাল)"। দৈনিক প্রথম আলো। ২৭ ফেব্রুয়ারি ১৯৯১। সংগ্রহের তারিখ ৮ জুলাই ২০২০।  "নূর আলম জিকুর মৃত্যুবার্ষিকী আজ"। একুশে টেলিভিশন । ২২ ফেব্রুয়ারি ২০১৯। ৮ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৮ জুলাই ২০২০।  বিশেষ সংবাদদাতা (২১ ফেব্রুয়ারি ২০২০)। "জাসদ নেতা নূর আলম জিকুর দশম মৃত্যুবার্ষিকী আজ"। জাগো নিউজ। ৮ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৮ জুলাই ২০২০।
শহীদুল্লাহ খান

শহীদুল্লাহ খান বাংলাদেশের কুষ্টিয়া জেলার রাজনীতিবিদ ও কুষ্টিয়া-৪ আসনের সাবেক সংসদ সদস্য। শহীদুল্লাহ খান কুষ্টিয়া জেলার খোকসা উপজেলার খোর্দ্দসাধুয়া গ্রামে জন্মগ্রহণ করেন। তিনি খোকসার সম্ভ্রান্ত প্রামাণিক বংশের বংশধর। তার পিতা বসির প্রামাণিক খ্যাতনামা চিকিৎসক ছিলেন। পারিবারিকভাবে তারা সকলেই সুশিক্ষিত এবং বিভিন্ন গুরুত্বপূর্ণ পদে অধিষ্ঠিত ছিলেন। তিনি ইঞ্জিনিয়ার শহীদুল্লাহ নামেই খোকসা উপজেলায় সুপরিচিত ছিলেন। শহিদুল্লাহ খান তৎকালীন ইস্ট পাকিস্তান ইউনিভার্সিটি অব ইঞ্জিনিয়ারিং অ্যান্ড টেকনোলজি (EPUET) থেকে তড়িৎ ও বৈদ্যুতিন প্রকৌশল বিষয়ে ডিগ্রি লাভ করেন। পরবর্তীতে তিনি সিভিল সার্ভিস অব পাকিস্তানের টেকনিকাল শাখায় যুক্ত হন এবং টি এন্ড টি তে প্রকৌশলী হিসাবে যোগদান করেন। তিনি টি এন্ড টি বোর্ডের সদস্য হিসাবে অবসরে যান এবং পরবর্তীতে রাজনীতিতে যোগদান করেন। শহীদুল্লাহ খান ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে কুষ্টিয়া-৪ আসন থেকে সংসদ সদস্য নির্বাচিত হন। "৬ষ্ঠ জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৫ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।
আবুল হোসেন তরুণ

আবুল হোসেন তরুন (মৃত্যু: ৯ মার্চ ১৯৯৭) বাংলাদেশের কুষ্টিয়া জেলার রাজনীতিবিদ ও কুষ্টিয়া-৪ আসনের সাবেক সংসদ সদস্য। আবুল হোসেন তরুন কুষ্টিয়া জেলায় জন্মগ্রহণ করেন। তার স্ত্রী সুলতানা তরুণও কুষ্টিয়া-৪ আসনে সংসদ সদস্য ছিলেন। তার পিতা গোলাম কিবরিয়ামুক্তিযুদ্ধের সংগঠক ও কুষ্টিয়া-৪ আসনের সাংসদ ছিলেন। আবুল হোসেন তরুণের পিতা গোলাম কিবরিয়া ২৫ ডিসেম্বর ১৯৭৪ সালে মৃত্যুবরণ করলে উপনির্বাচনে তিনি ১৯৭৫ এবং ১৯৮৬ সালের তৃতীয় জাতীয় সংসদ নির্বাচনে সম্মিলিত বিরোধী দলের হয়ে বাংলাদেশ আওয়ামী লীগের প্রার্থী হিসেবে কুষ্টিয়া-৪ আসন থেকে সংসদ সদস্য নির্বাচিত হন। ১৯৮৯ সালে তিনি কুমারখালী উপজেলা পরিষদের চেয়ারম্যান নির্বাচিত হয়েছিলেন। ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় নির্বাচনে তিনি বাংলাদেশ আওয়ামী লীগের প্রার্থী হিসেবে কুষ্টিয়া-৪ আসন থেকে পরাজিত হয়েছিলেন। ৯ মার্চ ১৯৯৭ মৃত্যুবরণ করেন। "৩য় জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "কুষ্টিয়া-৪, একমাত্র নারী প্রার্থী সুলতানা তরুণ"। দৈনিক সমকাল। ২০ সেপ্টেম্বর ২০১৮। ৮ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৮ জুলাই ২০২০।  নিউজ ডেস্ক (৮ মার্চ ২০১৮)। "সাবেক এমপি আবুল হোসেনের ২১তম মৃত্যুবার্ষিকী শুক্রবার"। বাংলানিউজটোয়েন্টিফোর.কম। ৮ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৮ জুলাই ২০২০।  "আবুল হোসেন তরুণ, আসন নং: ৭৮, কুষ্টিয়া-৪, দল: আওয়ামী লীগ (নৌকা)"। দৈনিক প্রথম আলো। ২৭ ফেব্রুয়ারি ১৯৯১। সংগ্রহের তারিখ ৮ জুলাই ২০২০।  "মৃত্যুবার্ষিকী, আবুল হোসেন তরুণ"। দৈনিক প্রথম আলো। ৯ মার্চ ২০১০। ৮ জুলাই ২০২০ তারিখে মূল থেকে আর্কাইভ করা। সংগ্রহের তারিখ ৮ জুলাই ২০২০।
সীতারাম ইয়েচুরি

সীতারাম ইয়েচুরি (জন্ম: ১২ আগস্ট ১৯৫২ - ১২ সেপ্টেম্বর ২০২৪)ছিলেন একজন ভারতীয় রাজনীতিবিদ ও ভারতের কমিউনিস্ট পার্টির নেতা। ২০১৫ সালের ১৯ এপ্রিল এর সাধারণ সম্পাদক নির্বাচিত হন। তিনি ভারতের কমিউনিস্ট পার্টির পলিটব্যুরোর সদস্য এবং এর সংসদীয় দলের নেতা ছিলেন। সীতারাম ইয়েচুরি ১৯৫২ সালের ১২ আগস্ট মাদ্রাজে (চেন্নাই) জন্মগ্রহণ করেন। তার পিতা সর্বেস্বরা সোম্যজুলা ইয়েচুরি ছিলেন অন্ধ্রপ্রদেশ স্টেট রোড ট্রান্সপোর্ট কর্পোরেশনের প্রকৌশলী। তার মা কল্পকাম ইয়েচুরি ছিলেন সরকারি কর্মকর্তা। তিনি হায়দ্রাবাদে বেড়ে ওঠেন এবং অল সেন্টস হাই স্কুল,হায়দ্রাবাদ স্কুলে দশম স্থান পর্যন্ত পড়াশোনা করেন। ১৯৭৪ সালে ইয়েচুরি ভারতের ছাত্র ফেডারেশনে (এসএফআই) যোগদান করেন। এক বছর পর, তিনি ভারতের কমিউনিস্ট পার্টিতে যোগদান করেন। ) ১৯৭৫ সালে জরুরি অবস্থা চলাকালে জেএনইউর ছাত্র থাকাকালীন ইয়েচুরি গ্রেফতার হন। তার গ্রেফতারের আগে, তিনি কিছু সময়ের জন্য আন্ডারগ্রাউন্ডে ছিলেন এবং জরুরি অবস্থা প্রতিরোধের আয়োজন করেছিলেন। "প্রয়াত সীতারাম ইয়েচুরি, বয়স হয়েছিল ৭২ বছর, ফুসফুসের সংক্রমণে ভর্তি ছিলেন দিল্লির হাসপাতালে"। সংগ্রহের তারিখ ২০২৪-০৯-১২।  "Whatever Happened, Comrades?"। The Telegraph, Calcutta (ইংরেজি ভাষায়)। ২০১৭-০৪-৩০। সংগ্রহের তারিখ ২০১৭-০৯-২২।  "Biography of Sitaram Yechuri"। winentrance.com। ১৪ মার্চ ২০১১। ১৬ জুলাই ২০২৩ তারিখে মূল থেকে আর্কাইভ করা। সংগ্রহের তারিখ ৯ জুলাই ২০২০।  "Sitaram Yechury: Suave, Soft-Spoken and Dynamic"। NDTV। ১৯ এপ্রিল ২০১৫। সংগ্রহের তারিখ ১৯ এপ্রিল ২০১৫।  "S.S. Yechury memorial office building opened". The Hindu. 25 July 2011. Retrieved 21 April 2015. Akshaya Mukul (21 April 2015). "1969 Telangana agitation brought Sitaram Yechury to Delhi". Economic Times. Retrieved 21 April 2015.
ওয়াডিংটন এমওয়েঙ্গা

ওয়াডিংটন এমওয়েঙ্গা (ইংরেজি: Waddington Mwayenga; জন্ম: ২০ জুন, ১৯৮৪) হারারে এলাকায় জন্মগ্রহণকারী জিম্বাবুয়ীয় কোচ ও সাবেক আন্তর্জাতিক ক্রিকেটার। জিম্বাবুয়ে ক্রিকেট দলের অন্যতম সদস্য ছিলেন তিনি। ২০০০-এর দশকের শুরুরদিকে সংক্ষিপ্ত সময়ের জন্যে জিম্বাবুয়ের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর জিম্বাবুয়ীয় ক্রিকেটে ম্যাশোনাল্যান্ড ও ম্যাশোনাল্যান্ড এ-দলের প্রতিনিধিত্ব করেন। দলে তিনি মূলতঃ ডানহাতি মিডিয়াম বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন ‘ওয়াড্ডি’ ডাকনামে পরিচিত ওয়াডিংটন এমওয়েঙ্গা। প্রতিশ্রুতিশীল ডানহাতি পেস বোলার হিসেবে কিশোর বয়সে নিজেকে পরিচিতি করে তুলেছিলেন ওয়াডিংটন এমওয়েঙ্গা। কিন্তু, পরবর্তীতে এ ধারা অব্যাহত রাখতে পারেননি তিনি। তার পিতা হারারেভিত্তিক সেন্ট জোন্স কলেজের মাঠ কর্মকর্তার দায়িত্বে ছিলেন। এ সময়ে তার জ্যেষ্ঠ ভ্রাতা অ্যালানসহ তিনি অ্যান্ডি ফ্লাওয়ার ও গ্রান্ট ফ্লাওয়ারের পিতা বিল ফ্লাওয়ারের কাছ থেকে প্রশিক্ষণ গ্রহণ করেন। তাদের প্রতিভা বিকাশে তিনি উভয়কেই ভাইনোনা হাই স্কুল ও পরবর্তীতে সেন্ট জোন্সে ক্রিকেট বৃত্তির ব্যবস্থায় সহযোগিতার হাত প্রসারিত করেন। বয়সভিত্তিক দলে জিম্বাবুয়ের পক্ষে খেলেন ও ২০০২ সালের অনূর্ধ্ব-১৯ ক্রিকেট বিশ্বকাপে অংশ নেন। কেনিয়ার বিপক্ষে ৫/২১ বোলিং পরিসংখ্যান দাঁড় করান। ২০০৬ সালে ওরচেস্টারশায়ারের দ্বিতীয় একাদশে খেলেন। ২০০১-০২ মৌসুম থেকে ২০০৫ সাল পর্যন্ত ওয়াডিংটন এমওয়েঙ্গা’র প্রথম-শ্রেণীর খেলোয়াড়ী জীবন চলমান ছিল। গ্রীষ্মকালে র‍্যাডক্লিফ-অন-ট্রেন্টের নটিংহ্যামশায়ার ক্রিকেট ক্লাবে খেলেন। এরপর, শীতকালে অস্ট্রেলিয়ায় চলে যান। সমগ্র খেলোয়াড়ী জীবনে একটিমাত্র টেস্ট ও তিনটিমাত্র একদিনের আন্তর্জাতিকে অংশগ্রহণ করেছেন ওয়াডিংটন এমওয়েঙ্গা। ২০ সেপ্টেম্বর, ২০০৫ তারিখে হারারেতে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। অন্যদিকে, ২৪ নভেম্বর, ২০০২ তারিখে বুলাওয়েতে সফরকারী পাকিস্তান দলের বিপক্ষে একদিনের আন্তর্জাতিকে অভিষেক ঘটে তার। ২৯ মে, ২০০৪ তারিখে হারারেতে সফরকারী অস্ট্রেলিয়া দলের বিপক্ষে সর্বশেষ ওডিআইয়ে অংশ নেন তিনি। শক্তিধর পাকিস্তান দলের বিপক্ষে ওডিআইয়ে তেমন সুবিধে করতে পারেননি ও তিন বছর বাদে ২০০৫-০৬ মৌসুমে সিরিজের দ্বিতীয় টেস্টে ভারতের বিপক্ষে অভিষেক পর্ব সম্পন্ন হয় তার। তবে, অভিষেক টেস্টেও তাকে যথেষ্ট বেগ পেতে হয়। তিনি বলকে তেমন ঘুরাতে পারতেন না। তবে, বলে নিখুঁততা ও নিশানা বজায় রেখে বোলিং কর্মে অগ্রসর হতেন। "Players / Zimbabwe / ODI caps"। Cricinfo। সংগ্রহের তারিখ ৯ জুলাই ২০২০।  "Zimbabwe ODI Batting Averages"। Cricinfo। সংগ্রহের তারিখ ৯ জুলাই ২০২০।  "Zimbabwe ODI Bowling Averages"। Cricinfo। সংগ্রহের তারিখ ৯ জুলাই ২০২০।  নীল ফেরেইরা গ্লেন ব্রুক-জ্যাকসন এক টেস্টের বিস্ময়কারী জিম্বাবুয়ীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা আন্তর্জাতিক ক্রিকেটে অংশগ্রহণকারী পরিবারের তালিকা জিম্বাবুয়ীয় একদিনের আন্তর্জাতিক ক্রিকেটারদের তালিকা ইএসপিএনক্রিকইনফোতে ওয়াডিংটন এমওয়েঙ্গা (ইংরেজি) ক্রিকেটআর্কাইভে ওয়াডিংটন এমওয়েঙ্গা (সদস্যতা প্রয়োজনীয়) (ইংরেজি)
কৃত্রিম বৃষ্টিপাত

কৃত্রিম বৃষ্টিপাত হলো প্রকৃতির ওপর বৈজ্ঞানিক প্রভাব খাটিয়ে সংঘটিত বৃষ্টিপাত। এ জন্যে প্রথমত মেঘ সৃষ্টি করতে হয়; দ্বিতীয় পর্যায়ে এই মেঘকে বৃষ্টিপাতের উপযোগী অবস্থায় নিয়ে আসতে হয় এবং শেষতঃ মেঘ গলিয়ে বৃষ্টি ঝরানো হয়। তবে সচরাচর আকাশে ভাসমান মেঘকে জলের ফোঁটায় পরিণত করে কৃত্রিম বৃষ্টিপাত ঘটানো হয়। প্রথম পর্যায়ে যেখানে বৃষ্টিপাত আবশ্যক সেখানে রাসায়নিক ব্যবহার করে মেঘ সৃষ্টি করা হয়। ক্যালসিয়াম ক্লোরাইড, ক্যালসিয়াম কার্বাইড, ক্যালসিয়াম অক্সাইড, ইউরিয়া এবং লবণ মিশ্রিত একটি রাসায়নিক অথবা ইউরিয়ার সঙ্গে অ্যামোনিয়াম নাইট্রেট মিশিয়ে প্রস্তুত একটি রাসায়নিক মেঘ সৃষ্টিতে ব্যবহার করা হয়। এই রাসায়নিক বায়ু থেকে আর্দ্রতা আহরণকরত ঘনীভবন প্রক্রিয়ার সূত্রপাত ঘটায়। দ্বিতীয় পর্যায়ে রাসায়নিকের সাহায্যে মেঘপুঞ্জ তৈরি করা হয়। এ প্রক্রিয়ায় রান্নার লবণ বা সোডিয়াম ক্লোরাইড, টি-১ ফর্মুলা, ইউরিয়া, অ্যামোনিয়াম নাইট্রেট, শুকেনো বরফ এবং কখনো কখনো ক্যালসিয়াম ক্লোরাইড ব্যবহার করা হয়। এতে মেঘের দ্রুত ঘনীভবন হয় এবং তা পতনশীল অবস্থায় পৌছেঁ। তৃতীয় পর্যায়ে বিমানের সাহায্যে মেঘরাশির ওপর সিলভার আয়োডাইড নামক রাসায়নিক পদের্থের স্ফটিকদানা (বা কখনো কখনো বিচূর্ণ শুকেনো বরফ) ছড়িয়ে দিয়ে মেঘধৃত আর্দ্রতাকে বড়-বড় পানির ফোঁটায় পরিণত করা হয় যা আর বাতাসে ভাসতে না-পেরে মাটিতে নেমে আসে এবং বৃষ্টিপাত সংঘটিত হয়। বিকল্পে, মেঘপুঞ্জ লক্ষ্য করে রাসায়নিকপূর্ণ রকেট ছোঁড়া হয়ে থাকে। প্রায়শঃ এমন অবস্থা দেখা যায় যে আকাশে মেঘ আছে অথচ বৃষ্টি হচ্ছে না। অতি শীতল মেঘে তুষার কণা জমে যায়, জল আর থাকে না। তখন বিমান থেকে রাসায়নিক ছিটিয়ে অতি শীতল (সুপারকুলিং) অবস্থা নষ্ট করে দেয়া হয়; মেঘ তখন জলে পরিণত হয় এবং বৃষ্টির ফোঁটায় মাটিতে নিপতিত হয়। "কৃত্রিম বৃষ্টিপাত"। ৫ নভেম্বর ২০০৯ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০০৯।  ইফফাত আরাঃ জানার আছে অনেক কিছু, ১৯৯৯, দেশ প্রকাশন, আজিজ সুপারমার্কেট, ঢাকা।
নেতাজি সুভাষ ডক

নেতাজি সুভাষ ডক হল কলকাতা বন্দরের তিনটি ডকের মধ্যে অন্যতম। ডকটি কলকাতার গার্ডেনরিচ এলাকাতে হুগলী নদীর পূর্ব তীরে অবস্থিত। পরিবহনের ক্ষেত্রে বিশ্ব প্রযুক্তিগত অগ্রগতির সাথে তাল মিলিয়ে চলতে, কলকাতা বন্দর ছিল দেশের প্রথম কন্টেইনার হ্যান্ডলিং সু্যোগ-সুবিধা যুক্ত বন্দর। কন্টেইনার হ্যান্ডলিং ব্যবস্থাটি নেতাজি সুভাষ ডকে গঠন করা হয়। কলকাতা বন্দরের কন্টেইনার পরিবহনের প্রধান অংশ নেতাজি সুভাষ ডক দিয়ে ফিডার জাহাজের দ্বারা সম্পূর্ণ হয়। ডকটিতে বর্তমানে মোবাইল হারবার ক্রেনের পাশাপাশি শিপসক্রেন দ্বারা কন্টেইনার পরিবহন করা হয়। কন্টেইনার স্ট্যাকিং ইয়ার্ড এবং ইয়ার্ড থেকে সরানো হয় রাবার-টায়ার্ড গ্যান্ট্রি ক্রেন, প্রাইম-মুভার্স, কন্টেইনার ইয়ার্ডে স্ট্যাকড/আনস্ট্যাকড স্ট্যাকার ইত্যাদি যন্ত্রের দ্বারা। ১৮ ই ফেব্রুয়ারি, ১৯৯২ সালে নেতাজি সুভাষ ডকের ৭ এনএসডি-তে বন্দর চালিত প্রথম কনটেইনার টার্মিনাল চালু হয়। বর্তমানে ৭, ৮, ৪ এবং ৫ এনএসডি কনটেইনার টার্মিনালে কলকাতা ডক ব্যবস্থার প্রায় ৯০% কন্টেইনার ট্র্যাফিক পরিচালনা করা হয় এবং বাকি ১০% এনএসডি ও কেপিডি-এরর অন্যান্য বার্থের দ্বারা পরিচালনা করা হয়। নেতাজি সুভাষ ডকে দুটি ড্রাই ডক রয়েছে। "CONTAINER HANDLING FACILITIES :"। ৯ জুলাই ২০২০।  "Welcome to kolkata dry dock" (পিডিএফ)। ৯ জুলাই ২০২০।
ফানাতিক (তুরস্ক)

ফানাতিক একটি তুর্কি ক্রীড়া সংবাদপত্র। এটি দৈনিক প্রকাশিত হয় এবং এর অনলাইন সংস্করণ রয়েছে। ফানাতিক ১৯৯৫ সালের ২০ নভেম্বর প্রতিষ্ঠিত হয়েছিল। এপ্রিল ২০১৮ থেকে এটি ফানাতিক ডমিরোরেন গ্রুপের মালিকানাধীন। এর আগে এটি ডোগান হোল্ডিং এর মালিকানাধীন ছিল। ১৯৯৫ সাল থেকে, কাগজটি জার্মানি এবং অস্ট্রিয়াতেও বিতরণ করা হয়েছিল, তবে ২০১০ সালে জার্মানিতে এর বিতরণ বাতিল করা হয়েছিল। [তথ্যসূত্র প্রয়োজন] জার্মানিতে এর প্রচলন সংস্করণ প্রতি ৮০০০ অনুলিপির নীচে নেমেছিল। ফানাতিক ওয়েব-টিভিও রয়েছে। ১৯৯৬ সালে ফানাতিকের দৈনিক গড় প্রচলন ২৭০,৫১৭ অনুলিপি ছিল। ২০০০ সাল থেকে, ফানাতিক ইউরোপীয় স্পোর্টস ম্যাগাজিনের একজন সদস্য। "FANATİK 24 yaşında" (তুর্কি ভাষায়)। Fanatik। ২১ নভেম্বর ২০১৮। ২৪ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৪ জুন ২০১৯।   Inc, IBP (২০১৫-০৭-১৯)। Turkey Recent Economic and Political Developments Yearbook Volume 1 Strategic Information and Developments (ইংরেজি ভাষায়)। Lulu.com। আইএসবিএন 9781329164512।  "Tiraj" (তুর্কি ভাষায়)। medyatava.com। ২৮ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ২৪ জুন ২০১৯।   "Fanatik'i Kim Kurdu?"। Kim Kurdu (Turkish ভাষায়)। ২৩ জানুয়ারি ২০১৪। ২৩ সেপ্টেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৭ সেপ্টেম্বর ২০১৬। উদ্ধৃতি শৈলী রক্ষণাবেক্ষণ: অচেনা ভাষা (link) "Dünden Bugüne Demirören Gazetecilik" (তুর্কি ভাষায়)। Demirören Media Group। ১২ জুন ২০২০ তারিখে মূল থেকে আর্কাইভ করা। সংগ্রহের তারিখ ১২ জুন ২০২০।  "Doğan Holding resmen duyurdu: Dev medya grubu 916 milyon dolara Demirören'in" (তুর্কি ভাষায়)। Diken। পৃষ্ঠা 6 April 2018। ২৪ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৪ জুন ২০১৯।  Fanatik: Milliyet and Fanatik canceled in Germany ওয়েব্যাক মেশিনে আর্কাইভকৃত ৬ মে ২০১৩ তারিখে Fanatik: Web-TV আর্কাইভইজে আর্কাইভকৃত ১৮ এপ্রিল ২০১৩ তারিখে "E(U)SM.eu / Magazines / Fanatik" (তুর্কি ভাষায়)। European Sports Magazines। ১২ জুন ২০২০ তারিখে মূল থেকে আর্কাইভ করা। সংগ্রহের তারিখ ১২ জুন ২০২০।  ফানটিক ওয়েবসাইট
ফিলিপ নেৎসার

ফিলিপ নেৎসার (ইংরেজি: Philipp Netzer; জন্ম: ২ অক্টোবর ১৯৮৫) হলেন একজন অস্ট্রীয় পেশাদার ফুটবল খেলোয়াড়। তিনি বর্তমানে অস্ট্রিয়ার পেশাদার ফুটবল লীগের শীর্ষ স্তর অস্ট্রীয় বুন্দেসলিগার ক্লাব রাইনডর্ফ আলটাখের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা রক্ষণাত্মক মধ্যমাঠের খেলোয়াড় হিসেবে খেলে থাকেন। অস্ট্রীয় ফুটবল ক্লাব লোখাউয়ের যুব পর্যায়ের হয়ে খেলার মাধ্যমে নেৎসার ফুটবল জগতে প্রবেশ করেন; অতঃপর তিনি ভোরালবার্গের হয়ে খেলার মাধ্যমে ফুটবল খেলায় বিকশিত হয়েছেন। ২০০৩–০৪ মৌসুমে, লুস্টেনয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। লুস্টেনয়ে তিনি ১ মৌসুম অতিবাহিত করেছেন; যেখানে তিনি ২৪ ম্যাচ খেলেছেন। পরবর্তীতে তিনি অস্ট্রিয়া ভিয়েনার হয়ে খেলেছেন। ২০০৯–১০ মৌসুমে, তিনি বিনামূল্যে অস্ট্রিয়া ভিয়েনা হতে রাইনডর্ফ আলটাখে যোগদান করেছেন। দলগতভাবে, ঘরোয়া ফুটবলে, নেৎসার এপর্যন্ত ৫টি শিরোপা জয়লাভ করেছেন, যার মধ্যে ১টি রাইনডর্ফ আলটাখের হয়ে এবং ৪টি অস্ট্রিয়া ভিয়েনার হয়ে জয়লাভ করেছেন। "ফিলিপ নেৎসারের তথ্য"। ইএসপিএন এফসি। সংগ্রহের তারিখ ৯ জুলাই ২০২০।  সকারওয়েতে ফিলিপ নেৎসার (ইংরেজি) সকারবেসে ফিলিপ নেৎসার (ইংরেজি)
পল হ্যারিস (রোটারি)

পল পার্সি হ্যারিস (এপ্রিল ১৯, ১৮৬৮ – জানুয়ারি ২৭, ১৯৪৭) ছিলেন শিকাগো, ইলিনয় এর একজন এটর্নি। ১৯০৫ সালে তিনি মানবতাবাদী সংগঠন রোটারি ইন্টারন্যাশনাল ক্লাবটি প্রতিষ্ঠা করেছিলেন। "Rotary Club gets its start", Laredo Morning Times, Laredo, Texas, November 29, 2009, p. 8f
পোস্তা (সংবাদপত্র)

পোস্তা, তুরস্কের দ্বিতীয় সর্বোচ্চ প্রচলিত দৈনিক সংবাদপত্র। এটি ২৩ জানুয়ারি ১৯৯৫ সালে এর প্রকাশনা শুরু করে। ২০০৯ সালে এর দৈনিক প্রচলন ছিল প্রায় ৫১৬.০০০ অনুলিপি। সংবাদপত্রটি ইস্তাম্বুলে প্রকাশিত হয় দোয়ান হোল্ডিং কর্তৃক। যা হিরিয়েতের মত প্রধান তুর্কি সংবাদপত্র প্রকাশ করে থাকে। সংবাদপত্রের সম্পাদকীয় লাইনটি নিউইয়র্ক ডেইলি নিউজ বা ডেইলি মিররের মতো ট্যাবলয়েড হিসাবে বর্ণনা করা হয়েছে, যা রাজনীতি এবং অর্থনীতির চেয়ে বিনোদন এবং গসিপের দিকে বেশি মনোযোগ দিয়ে বিস্তৃত শ্রোতাদের কাছে পৌঁছাতে চায়। "Tiraj - MedyaTava - Yazmadıysa Doğru Değildir"। medyatava.com। ২০ মে ২০১৫। ১৯ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ৯ জুলাই ২০২০।  XGazete.com circulation statistics, Retrieved October 5, 2010 Doğan Gazetecilik Anonim Şirketi v. Jason Statham, World Intellectual Property Organization, March 27, 2010 Medya, Doganholding.com, Retrieved October 5, 2010 Abazov, Rafis. Culture and customs of Turkey, p.77 (2009) (ISBN ) প্রাতিষ্ঠানিক ওয়েবসাইট